  Наталья Тетерина «Ижкар-Москва-Ижкар» маршрутъя эшшо одӥг рейс 2-тӥ коньывуонысен ватсаськоз. Со сярысь «Ижавиа» компанилэн прес-службаез ивортэ. Ижкарысь самолёт асьме дыръя 8 часын но 20 минутэн лобӟоз, нош Кунмылэн шоркараз Москва дыръя 9 часын но 15 минутэн вуоз. Берен Ижкаре лобӟись самолет Домодедово аэропортысь Москвая 19 часын но 20 минутэн потоз но Ижкаре асьме дыръя 22 часын вуоз. Москваозь ватсам рейс лобалоз котькуд вордӥськонэ, вирнуналэ, покчиарняе но удмуртарняе. Пусъём, 12-тӥ куарусёнэ «Ижавиа» 29-тӥ коньывуонысен 24-тӥ южтолэзёзь ялан ветлӥсь рейсъёсы билетъёс вузаны кутскиз. Тегъёс: Ижкар Ижавиа Удмуртия самолёт  